सुबह करीब 10 बजे तलवारों, बेसबॉल बेट और अन्य हथियारों के साथ सैकड़ों लोग कथित रूप से दुकानें बंद करने के लिए दुकानदारों को बाध्य करने लगे. स्थिति तब तनावपूर्ण हो गई जब प्रदर्शनकारियों ने दलित समुदाय से ताल्लुक रखने वाले व्यक्ति को दुकान बंद करने के लिए बाध्य किया. पुलिस ने बताया कि जब उसने दुकान बंद करने से मना किया तो प्रदर्शनकारियों ने उसकी दुकान पर कथित रूप से हमला कर दिया और संपत्ति को नुकसान पहुंचाया. इसके बाद प्रतिद्वंद्वी समूहों के लोग वहां पहुंच गए और एक दूसरे पर पथराव किया. इस घटना में सड़क पर खड़ी कई गाड़ियां भी क्षतिग्रस्त हुईं.